
Опімегѕуѓеє РіомаїуѕКі іт. Раіѕја НПепдагтвКтедо 
– Еа у 5тоапте 


ПОСОМЕКТАКУ ЕУШЕКСЕ ІЧ ТНЕ $МОІҮАМ ТАТЕ АКСНІУЕЅ – ТЕЅТІМОМІЕЅ ОЕ ТНЕ 
МЕМОКУ ОЕ ТНЕ КНОООРЕЗ. Тһе рарег ргезеп!в Ше гоѕі уаіІиаЫе агсһіуа1 гезопгсев ѕіогей 
іп Ше Ѕто!уар Кайе Агсһіуеѕ. Тһеу аге ап порогкап! согриѕ оЁ һіѕ(огіса! ѕоигсеѕ Пай сар Бе ѕис- 
сеѕѕЁШу ітріетепѓей ір геѕеагсћ іп уагіоиѕ агеаѕ – һіѕіогу, іприіѕіісѕ, Пегаёиге, ес. Тһе аи ог 
оуегуіемѕ Ше таш ѓуреѕ оЁ аоситепіѕ іп ће 5по/уар Ѕіаѓе Атсһіуеѕ, Юсизшр оп Ше регзопа! 
агсһіуеѕ оЁ рготіпепё Ппри5!5. Ѕресіа1 а епноп 15 дгаууп ќо Ше регвопа! агсбтуа! Ғапа оЁ Реѓег 


Ратрогоу мһћоѕе могК Пад Бееп сІоѕеІу соппестед ќо Ро!ап. 


Кеумогдв: Ѕѓаѓе Агсіуе бто!уап, доситепагу еуійепсе, КЬодорев, агсһіуе ргоир, Регаг Ратрогоу. 


Смолянският архив притежава едни от най-богатите информационни ресурси 
сред регионалните исторически архиви в България. Документалните свидетелства, 
съхранени в него, са особено ценна изворова база за историята на Родопите, но съ- 
щевременно са и значим елемент от националната историческа памет. Именно затова 
и темата на настоящата статия е посветена на важността на документалните свиде- 
телства, комплектувани и запазени в Държавен архив (ДА) - Смолян, като корпус 
от архивни извори, които могат да бъдат използвани успешно в изследователската 
работа на разнородни групи от специалисти - историци, езиковеди и пр. 

В този аспект ще бъдат посочени кратки сведения за историята, параметрите 


и документалния състав на архивните документи, намиращи се в Смолянския архив. 


1 Статията е част от изследване по проект на ПУ, Филиал - Смолян, финансиран от НПД при ПУ 
Паисий Хилендарски, договор НИ15ФСоту. 

Също така ще бъдат представени уникалните и особено ценни документи, както 
и най-значимите лични и учрежденски фондове, запазени в ДА - Смолян, с оглед 
възможностите за по-пълноценното им използване като исторически извори за раз- 


лични изследователски цели. 


История и организация на ДА – Смолян 

Както е известно, институционализирането на архивите в България става с Указ 
№515 от 10 октомври 1951 г. на Президиума на Народното събрание, ас Постановление 
344 на Министерския съвет се регламентира изграждането на мрежата от българските 
архиви, като се урежда тяхната организация, функции и профили”. 

Смолянският архив е един от новите архиви, създадени във връзка с новото 
административно-териториално делене. Неговото начало е положено на з януари 
1963 г., като част от Окръжен народен съвет - Смолян. В следващите години, аи до- 
сега институционалните преустройства на архивната система засягат пряко архива 
вгр. Смолян. Такива се правят през 1978 г., 1993 Г., 2000 Г., 2010 г. Последната промяна 
в статута му е от 2012 г. и на този етап е отдел Държавен архив към Дирекция реги- 
онален архив - Пловдив. Понастоящем във връзка със Законопроекта за изменение 
и допълнение (ЗИД) на Закона на националния архивен фонд (ЗНАФ) предстоят нови 
промени и преструктурирания в архивната система, които вероятно ще променят 
статута на съответните исторически архиви в системата на Държавна агенция архиви 
(ДАА), в това число и на Смолянския архив. Независимо обаче от различните пре- 
устройства, архивът в гр. Смолян ще запази своето специфично място в духовното 
пространство на Родопите и ще продължи да изпълнява ролята си на медиатор при 
осъществяването на различните видове интелектуални комуникации, посредством 


документалните свидетелства, които съхранява, опазва и предоставя за използване. 


Параметри и документален състав на архивните ресурси в ДА - Смолян 

Според своя профил, Смолянският архив комплектува документи на институ- 
ции, действащи на територията на областта, както и на личности от Родопския регион. 

Параметрите на документалното наследство на Държавен архив - Смолян са 
в сравнително широки времеви и видови граници. В него се съхраняват документи на 
различен носител: хартиени, фото-, фоно-, кино-, аудиовизуални и електронни до- 
кументи. Видовото им разнообразие е в рамките на разнородните по вид официални 


и лични документи, а в хронологично отношение обхващат периода от началото на 


2 Вж. Нейкова 2007: 219-224. 

ХУП век до днес. По последни отчетни данни общата фондова наличност на ДА - Смо- 
лян възлиза на 1701,15 л.м. или 2692 фонда (269 лични; 1744 учрежденски и 678 от фон- 
довия масив на ОК на БКП) със 183 615 архивни единици, 1513 частични постъпления 
и 1181 спомена”. Посочените факти са карасноречиво доказателство за документалното 


богатство на Смолянския архив, който очаква своите изследователи. 


Уникални и особено ценни документи 

Най-ранният писмен документ на хартиена основа, съхранен в архива в град 
Смолян, датира от 1615 г. Документът е на османотурски език и представлява разписка 
за платен данък джизие от жителите на с. Чокманово". Най-ранният печатен документ 
пък е книгата на Вергилий Буколики от 1809 г. с черевен печат от личната библиотека 
на Наполеон Бонапарт”. Сред най-ранните фотодокументи е снимка на Васил Лев- 
ски от 1862 г. в униформа на Първа българска легия". Първият регистриран в архива 
фонозапис е от 1970 г. Първият приет кинофилм е от 1961 г. ие посветен на Първия 
национален събор-надпяване на Рожен, а първият регистриран телефилм постъпва 
през 1972 г. ие от откриването на паметника на Дичо Петров. Първият видеозапис, 
комплектуван в архива, е от 1988 г. ие заснет по повод Национално съвещание на 
държавните архиви в Пампорово и откриването на новореконструираната сграда на 
архива в Смолян”. 

Особено важно е да се подчертае, че сред регионалните архиви Смолянският 
архив притежава най-богатата колекция от османотурски документи - ок. 10 000. 
Това е обяснимо с факта, че земи от Родопската област продължават да бъдат част 
от Османската империя до Първата Балканска война (1912 г.). Тези документи са 
комплектувани по различни начини: документи, предоставени като лични дарения; 
откупени документи; документи, набавени чрез специални археографски експеди- 
ции в Родопския регион; от вакъфски библиотеки; случайно открити документи 
в изоставени сгради или постъпили в архива след попадането им за вторични су- 
ровини. Темпоралните параметри на османотурските документи в ДА - Смолян се 
очертават в периода от началото на ХУП в. до средата на ХХ в. Лингвистичната ха- 


рактеристика на документите сочи арабографична писменост на османотурски език. 


з Вж. Начева 2013: 9. 

4 ДА - Смолян, Ф. 415К, оп. 23, а.е. 50, л. 1. 

5 Пактам, Ф. 428К, оп. 1, а.е. 45; Пенджекова-Христева 2014: 275-284. 
б Пактам, Ф. 444К, опл, а.е.16, л. 1. 


7 Начева 2013: 8. 

Графологичните особености представят както ръкописни документи, така и печатни. 
Използваният писмовен материал е хартия с наличието на различни водни знаци 
– постамент с цветя, кинжал, три луни и др. Интересен е фактът, че част от налич- 
ните документи свидетелстват за ползването на османотурския език в пределите на 
българската държава дори след официалната замяна през 1928 г. от Кемал Ататюрк 
в Турция на арабицата с латиница. Най-късните документи с подобна употреба са 
от средата на ХХ век. Внимание заслужава и въпросът за използването на османо- 
турските документи в ДА - Смолян като исторически извор за локалната история на 
Средните Родопи. Съхранените документи са различни по вид - фермани, съдебни 
и данъчни документи, имотни и лични документи, и пр. Като цяло тези документи 
са преди всичко издадени от провинциалната османска администрация и отразяват 
вътрешните социално-икономически и правни отношения в Османската империя. 
Голям брой от тях са незначителни като съдържание, но в същото време дават инте- 
ресни данни за събития, отношения, нрави, обичаи, покупко-продажби на имоти, 
наименования на селища и местности. Документите във връзка с данъчното облагане 
отразяват данъчната система в натурално и парично изражение. Други документи 
съдържат сведения за поминъка, развитието на занаятите, бита на родопчани и да- 
ват възможност да се направят етнографски и демографски проучвания. Значителен 
брой документи могат да се използват също и при лингвистични проучвания (ан- 


торпонимни и топонимични)». 


Лични архивни фондове в ДА – Смолян 

Трябва да отбелжим, че едни от най-ценните постъпления в Смолянския архив 
са свързани с комплектуването на архивни фондове от личен произход. В последните 
десетилетия, с развитието и популяризирането на микроисторията, често в центъра 
на вниманието на изследователите се оказва личността на човека, който е непосред- 
ствен участник в историческите събития на своето време. В този смисъл документите 
от личните архиви като свързващо звено между миналото и съвременността стават 
особено ценни като исторически свидетелства. Сведенията, съдържащи се в тях, 
всъщност предоставят уникална информация и за социума като цяло. Поради това 
документите от личните фондове с основание се считат за сравнително най-инфор- 


мативната група исторически извори. 


8 Вж. Нейкова – Пенджекова-Христева 2014: 58-59; 471-489. 
9 Вж. Пенджекова 2012: 448-456. 

Извороведското значение на архивните фондове от личен произход, въпреки 
присъщата им изначална субективност, е безспорно. Първо, те съществено допълват 
и обогатяват официалните документи, предоставяйки възможност на изследовате- 
лите да разкрият в дълбочина хуманните аспекти на изучаваните явления. Второ - да- 
ват възможност да се избегне обезличаването на историческите процеси. Личните 
архивни фондове, в най-общ смисъл, позволяват да се реконструират индивидуал- 
ните възгледи и отношението на фондообразувателя към съответните събития. Освен 
това, фондовете от личен произход служат нерядко и като импулс за насочването 
към нови изследователски проблеми”. Именно затова архивните фондове от личен 
произход, съхранени в ДА - Смолян, заслужават особено внимание като изворова база. 

През 1963 г. е приет първият личен фонд в ДА - Смолян - този на краеведа 
и учителя Георги Тодоров Дорков от гр. Смолян. Личните, семейни и родови фон- 
дове, съхранени в ДА - Смолян, са 269 бр". ВДА - Смолян са комплектувани архивни 
фондове на представители на различни професионални елитарни прослойки: духов- 
ници, учители, лекари, военни, общественици, адвокати, архитекти, журналисти, 
фотографи, краеведи и др. Сред най-значимите архивни фондове са тези на екзарх 
Стефан, Калин Найденов, полк. Владимир Серафимов, Стою Шишков, Васил Дечев, 
Крум Савов, Христо Попконстантинов, Константи Чилингиров, Петър Пампоров, 
проф. Константин Чилов, доц. Стайко Кабасанов, д-р Анастас Саламбашев и др. 

Всяка една от споменатите личности заслужава специален интерес от страна 
на изследователите. Трябва да отбележа, че като млад изследовател имах уникалния 
шанс да попадна на останалия извън вниманието на изследователите богат личен 
архивен фонд на екзарх Стефан, съхранен в ДА - Смолян. Впоследствие темата за 
екзарх Стефан за мен се превърна в творческа съдба, което ми позволи да бъда един 
от първите изследователи на личността и делото му след демократичните промени 
в България от 1989 г. Мисловното ми пътуване през съхранените късчета памет за 
духовника се превърна не само в опит за подреждане на пъзела за него, аи в съпрежи- 
вяване на драмата на изборите на един живот, видян през калейдоскопа на запазените 


архивни свидетелстваз. 


10 Пенджекова-Христева 2015: 10-12. 
п Начева 2013: 6-7. 
12 За екзарх Стефан вж. и документалния сборник Екзарх Стефан І Български | Любенова 2003]. 


13 Пенджекова-Христева 2015: 3-9. 

Специално внимание засулжава и архивният фонд на една личност, тясно свър- 
зана с Полша - Петър Пампоров (1894-1983)“. По стечение на обстоятелствата той има 
множество възможности да пътува из Европа във връзка с инициативи на Вегетариан- 
ските дружества, на Есперантските организации и на Всемирното бяло братство. Ре- 
довен делегат е на почти всички международни конгреси на споменатите движения. 

По обективни причини Полша е страната, която П. Пампоров посещава често 
и в която пребивава дълго. Първото му посещение е свързано с участие в ХХШ 
Международен есперантски конгрес (1-8 август 1931 г.) в гр. Краков. Именно тогава 
е поканен да изнесе лекции пред полската общественост за ползата от есперанто, 
за трезвеността, вегетарианството, здравословния начин на живот, туризма и вза- 
имното разбирателство между народите. С особена любов по време на лекциите си 
запознава своите слушатели с философията на Бялото братство. Много от лекциите 
му са посветени на темата за красотите на България като страна на розата и гроздето. 

През 1936 и 1937 г. Пампоров отново е в Полша, където изнася много сказки 
и основава кръжок на Всемирното бяло братство. В гр. Познан участва в Първия 
конгрес по окултизъм, организиран от Дружеството на приятелите на духовните 
науки. Той е поканен да изнесе лекции за ролята и мисията на славянството в света, 
за мястото на България в световната култура и за същността на философията на 
Бялото братство и неговия идеолог П. Дънов. Тези лекции са преведени на полски 
език и днес се намират в архива му. От тях е видно, че Пампоров проявява интерес 
към група полски мислители (Аугуст Чешковски, Анджей Товянски, Адам Мицкевич, 
Юлиуш Словацки, Зигмунт Крашински и др.), които са обединени от идеята за особе- 
ната мисия на полския народ и славянството за обновление на света и промяна към 
добро. Пампоров е убеден, че бъдещето принадлежи на славянството и че именно 
то може да даде много повече на човечеството. На 28 септември 1936 г. П. Пампоров 
е определен за референт на българската секция към Дружеството на младите сла- 
вяни във Варшава. През 1959 г. за последен път посещава Полша за участие в ХИУ 
юбилеен световен конгрес на есперантистите във Варшава по случай стогодишни- 
ната от рождението на д-р Заменхоф. В периода 1931-1978 г. П. Пампоров поддържа 
кореспонденция с полските си приятели, която е посветена на три основни теми: 
есперанто; философията на Дънов; любовна тематика. Най-активните му кореспон- 
денти са Еугениуш Яшкевич (първият преводач на Дънов на полски), Юзеф Хобот 


(издател), студентът по фармация Карол, Юзеф Гужик (сладкар, който финансира 


14 ДА - Смолян, Ф. 698. 

почти всички пътувания на Пампоров в Полша), Хелена Лопуска, Мария Конечина, 
Анелка Вашико, Ванда Бачинска, Валентина Хорашкевич и Халина Смоларска“. 
Внимание като изворова база за лингвистични изследвания заслужават и ар- 
хивните фондове на доц. Стайко Кабасанов (1906-1977)“, д-р Анастас Саламбашев 
(1911-1981)°, Стефан Калайджиев (191-1990)8 и Тодор Струнчевски (1900-1976)”. В тези 
фондове се съдържат изключително ценни материали, свързани с творческата и на- 
учната им дейност - чернови и варианти на различни диалектоложки и лексикограф- 
ски изследвания за населени места в Родопите; събирани пословици, поговорки, 
песни и пр.; кореспонденция и снимки. Именно тези материали свидетелстват за 
творческата и научната лаборатория на изследователите лингвисти и биха могли 
да послужат като ценна изворова база не само за реконструиране на биографиите 
им, но и за специализирани диалектоложки, социолингвистични и лексикографски 


изследвания. 


Учрежеденски архивни фондове в ДА - Смолян 

Първите регистрирани учрежденски фондове в ДА - Смолян са тези на Погра- 
нична училищна инспекция, Пашмакли (за периода преди 1944 г.), а от новия период 
- Околийско агрономство, Девин. Учрежденските фондове, включително и тези 
от бившия окръжен партиен архив, в ДА - Смолян са 2 423 бр.» Тези документи, 
съдържат разнообразни сведения за административно-териториалното устройство, 
социално-икономическото, обществено-попитическото и културно-просветното раз- 
витие на Родопския регион. Анализът на комплектуваното документално богатство 
по райони показва, че от Девинския район най-пълно в документите е отразено 
развитието на трудово-горските кооперации в Смолянско. От Златоградския район 
интерес представляват архивните свидетелства, свързани с тютюнопроизводството 
и просветното дело. Документите, отнасящи се за Маданския и Рудоземския край, 
свидтелстват за първите геоложки проучвания, минното дело и изграждането на 
Родопския минен басейн. От Чепеларско-Лъкинския район са запазени ценни ма- 


териали за кооперативното движение и горовладелските коопрерации. Като цяло 


15 Спасова 2004: 181-196. 

16 ДА - Смолян, Ф. 1272; Пенджекова - Карамфилова 2001: 61-63. 
17 Пак там, Ф. 907. 

18 Пак там, Ф. 936. 

19 Пак там, Ф. 971. 


20 Начева 2013: 10-1. 

учрежденските фондове представят институционализираната история на Средните 


Родопи в относително пълния й облик от различни по вид и характер учреждения. 


х 


Предвид глобалните трансформации, свързани с дигитализацията на тради- 
ционните ресурси на архивите, ДА – Смолян е един от българските архиви, които 
са въвели изцяло в електронен формат своите справочници от вида пътеводители 
и описи, иса дигитализирали определените приоритетно за тази цел документи. Това 
позволява на заинтересуваните потребители на ретроспективна информация бързо 
и лесно да правят своите справки и да намират интересуващите ги документи“. По 
този начин е възможно по-пълноценното използване на документалните ресурси на 
Смолянския архив не само за тясно научни цели, но и за интересите на гражданите 


и обществото като цяло. 

